Apseudes (Nereis)
Vide etiam paginam fere homonymam: Apseudes (genus). Apseudes (Graece Ἀψευδής) in mythologia Graeca fuit una e Nereidibus, filiis Nerei dei marini, e Doride genitis; enumeratur enim inter sorores et ab Hygino in libro cuius titulus est Fabulae, et a Poëta in Iliade. Nomen eius Apseudes (scil. "quae falsa nunquam dicit"), sicut et sororis Nemertis, e qualitatibus patris derivare videtur, qui iam ab Hesiodo in Theogonia apseudes appellatur.